PRIMĂRIA MUNICIPIULUI SATU MARE

Arhitect Șef 

Nr. 38060/22.06.2026
În temeiul prevederilor art. 136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,  

Arhitectul Șef al Municipiului Satu Mare, formulează următorul,

RAPORT DE SPECIALITATE
la proiectul de hotărâre privind aprobarea documentatiei P.U.Z.- „Desființare construcție existemtă, realizare parcări la sol, amenajări exterioare și împrejmuire”,
Amplasament: Municipiul Satu Mare, Nr. Cad. 189797.

<LLNK810003263070000001> Potrivit prevederilor art. 47 din Legea nr. 350/2001 privind amenajarea teritoriului și urbanismul, cu modificările și completările ulterioare, Planul urbanistic zonal este instrumentul de planificare urbană de reglementare specifică, prin care se coordonează dezvoltarea urbanistică integrată a unor zone din localitate, caracterizate printr-un grad ridicat de complexitate sau printr-o dinamică urbană accentuată și cuprinde reglementări asupra zonei referitoare la:

    a) organizarea rețelei stradale;

    b) organizarea arhitectural-urbanistică în funcție de caracteristicile structurii urbane;

    c) modul de utilizare a terenurilor;

    d) dezvoltarea infrastructurii edilitare;

    e) statutul juridic și circulația terenurilor;

    f) protejarea monumentelor istorice și servituți în zonele de protecție ale acestora.

Având în vedere documentația înaintată de Nándori Márton, în calitate de reprezentant al DACIA S.R.L., înregistrată la sediul instituției prin adresa nr. 36371/12.06.2026, prin care solicită aprobarea documentației de urbanism „Desființare construcție existemtă, realizare parcări la sol, amenajări exterioare și împrejmuire”, și care face obiectul prezentului proiect de hotărâre, formulez și susțin următoarele: 
Conform extrasului C.F. nr. 189797 Satu Mare, terenul este situat în intravilanul municipiului Satu Mare, având categoria de folosință curți construcții.
Reglementări urbanistice:

Regim de înălțime: Destinația imobilului studiat este de parcare la sol, în consecință regimul de înălțime nu este aplicabil; 

POT max. 0%

Suprafața de zone verzi va fi de min. 30 % din suprafața imobilului idendificat prin Nr. cad. 189797
Retragere față de limia nordică și vestică: min. 1.00 m;

Retragerile față de limitele laterale învecinate cu domeniul public: 0.00 m;

Înălțimea maximă a eventualelor elemente constructive va fi determinată conform avizului Direcției Județene pentru Cultură, emis pe baza studiului specific.

Prin reglementările propuse, parcela va dobândi funcțiunea principală de zonă destinată parcajelor și amenajărilor exterioare aferente, completată de spații verzi amenajate, accese pietonale și auto modernizate, precum și de împrejmuire nouă, integrată în contextul urban al centrului istoric. În cadrul PUZ-ului se vor impune următoarele intervenții specifice:

• desființarea construcției existente lipsite de valoare arhitecturală;

• realizarea unei parcări la sol cu un total de 17 locuri, dintre care locuri pentru persoane cu dizabilităti, 2 locuri pentru microbuze și spații pentru biciclete;

• pavajul pentru locurile de parcare va fi de tip înierbat, pentru a reduce suprafața impermeabilă și pentru a îmbunătăti calitatea mediului;

• aducerea terenului la nivelul Pasajului Ruha István, asigurând un acces auto direct, fără rampa;

• se va trata unitar zona Pasajului Ruha István de la limita cu Piața Libertății până la limita clădirii Filarmonicii “Dinu Lipatti” învecinată cu intrarea în incinta Colegiului Național “Doamna Stanca”, utilizând pavaj pietonal de calitate identic cu cel prezent în Piața Libertății;

• pavajul carosabil se va utiliza în cadrul circulației semicarosabile propuse pe imobilul identificat prin Nr. Cad. 189797 cât și de la limita clădirii Filarmonicii “Dinu Lipatti” învecinată cu intrarea în incinta Colegiului Național “Doamna Stanca” până la Pața Jean Calvin/strada Mihai Viteazu;

• reglementarea accesului si ieșirii auto printr-o barieră automată, amplasată în interiorul incintei;

• realizarea unei împrejmuiri noi perimetrale, de înăltime redusă, armonizată cu împrejmuirile adiacente;

• amenajarea de spații verzi perimetrale, cu vegetație joasă și medie, completate prin păstrarea arborelui de talie mare existent;

• montarea unui sistem de iluminat exterior ambiental, pentru sigurantă sși punerea în valoare a amenajărilor;

• amplasarea de puncte gospodăresti închise, dimensionate corespunzător, pentru colectarea selectivă a deșeurilor;

Propunerile de amenajare vor fi realizate în limitele cadrului general stabilit prin Regulile Generale de Urbanism și cu respectarea Normativului pentru proiectarea parcajelor NP 24-2022, asigurând conformitatea cu cerințele privind siguranța, accesibilitatea și protecția mediului.

Intervențiile propuse vor respecta caracterul specific al zonei centrale, prin păstrarea proporțiilor spaților libere și a relaților vizuale cu cladirile istorice adiacente — în special cu Hotelul Dacia si Filarmonica. Noile amenajări vor contribui la imbunătățirea imaginii urbane, la crearea unui spațiu funcțional și estetic, și la integrarea armonioasă a intervențiilor în țesutul construit.

Dezvoltarea echipării: Echiparea edilitară se va face conform planşei Nr. U-07 - Echipare Edilitară şi Regulamentului local de urbanism: racordare la rețelele existente racordarea la rețelele edilitare existente pe pasajul Ruha István. 
Utilizări permise: parcări, zone verzi plantate, lucrări tehnico edilitare, accese rutiere și pietonale.

Utilizări interzise: construcțiile care nu, construcții sau amenajări provizorii, inestetice sau din materiale nedurabile.
Documentația de urbanism a fost supusă dezbaterii publice după cum urmează:

Etapa pregătitoare – anunțarea intenției de elaborare – 01.10.2025
Documentația a fost afișată la sediul instituției și pe site începând cu data de 01.10.2025. Publicul a fost invitat să transmită observații și propuneri până pe data de 13.10.2025. 
La sediul Primăriei Satu Mare nu s-au înregistrat sesizări sau reclamaţii cu privire la documentaţie. 
Etapa elaborării propunerilor ce vor fi supuse procesului de avizare- 15.12.2025.
Documentația a fost afișată la sediul instituției și pe site începând cu data de 15.12.2025. Publicul a fost invitat să transmită observații și propuneri până pe data de 09.01.2026 prin scrisori depuse la registratură, transmise pe poștă sau pe email consultarepublica@primariasm.ro. 
La sediul primăriei nu au fost înregistrate sesizări cu privire la intenția elaborării planului urbanistic zonal. 

Etapa propunerii finale care include toate observațiile avizatorilor și care se supune procedurii de transparență decizională.
Începând cu data de 12.06.2026 atât la sediul Primăriei mun. Satu Mare, Piața 25 Octombrie nr. 1 cât și pe site a fost afișată spre consultare documentația  P.U.Z. varianta finală, cu toate avizele solicitate prin Avizul de oportunitate. 

Documentația cuprinde Raportul informării și consultării publicului nr. 3069/19.01.2026.
Documentația a fost analizată de Comisia Tehnică de Amenajare a Teritoriului și Urbanism la data de 16.06.2026, și a obținut avizul favorabil al Arhitectului Șef nr. 17/16.06.2026.
Întrucât documentația este completă, are toate avizele solicitate, s-a încheiat procedura dezbaterii publice, are avizul favorabil al Arhitectului Șef al Municipiului Satu Mare în urma analizării în Comisia Tehnică de Urbanism și Amenajare a Teritoriului. 
Față de cele expuse mai sus, raportat și la prevederile art. 129 alin.(2) lit. c) și alin. (6) litera c) din O.U.G nr. 57/2019 privind Codul Administrativ, cu modificările și completările ulterioare potrivit cărora consiliul local avizează sau aprobă în condițiile legii documentațiile de amenajare a teritoriului și de urbanism ale localității.
Proiectul de hotărâre privind aprobarea documentației P.U.Z.- „Desființare construcție existemtă, realizare parcări la sol, amenajări exterioare și împrejmuire”, în municipiul Satu Mare, Nr. Cad. 189797, se înaintează Consiliului Local al municipiului Satu Mare cu propunere de aprobare.

Arhitect Şef al Municipiului Satu Mare
     Arh. Burgye Ştefan
Întocmit,
Dobie Cristiana

